# Vila Marim (Vila Real)

Vila Marim és una freguesia portuguesa del municipi de Vila Real, amb 23,21 km² d'àrea i 1.742 habitants (al 2011), situada al vessant est de la serra d'Alvão. De les 20 freguesies del municipi resultants de la reorganització administrativa del 2012-2013, és la 8a en àrea, la 10a en població resident i la 12a en densitat de població (75,1 hab/km²). El seu nom deriva del nom romà Marinus.
Inclou en el seu territori aquests llogarets: Agarez, Arnal, Galegos da Serra, Muas, Quintela, Ramadas i Vila Marim (seu).
L'extrem sud-est de la freguesia, que en confronta amb les de Parada de Cunhos i Vila Real, situat a la rodalia de l'Hospital de Vila Real (Lordelo), s'ha fet suburbà, inserit en el perímetre periurbà de la ciutat de Vila Real. El llogaret d'Arnal és dins el Parc Natural d'Alvão.

## Població

Població parroquial de Vila Marim (des de 1801) :
| 1801 | 1849 | 1864 | 1878 | 1890 | 1900 | 1911 | 1920 | 1930 | 1940 | 1950 | 1960 | 1970 | 1981 | 1991 | 2001 | 2011 |
| 919 | 1 151 | 1 210 | 1 249 | 1 323 | 1 463 | 1 534 | 1 428 | 1 466 | 1 701 | 1 461 | 1 804 | 1 694 | 1 863 | 1 711 | 1 690 | 1 742 |
Distribució demogràfica per grups d'edat el 2001 i 2011 :
| Idade | 0-14 | 15-24 | 25-64 | > 65 | 0-14 | 15-24 | 25-64 | > 65 |
| 2001 | 282 | 265 | 910 | 233 | 16,7% | 15,7% | 53,8% | 13,8% |
| 2011 | 268 | 202 | 949 | 323 | 15,4% | 11,6% | 54,5% | 18,5% |

## Història

La presència humana al territori de Vila Marim és atestada des de la prehistòria per dues destrals de pedra asclada que daten del paleolític (fa més de 10.000 anys), trobades al castre d'Agarez, les restes de muralla del qual foren destruïdes a la dècada del 1970. Hi ha també vestigis arqueològics posteriors (neolític, Imperi Romà).
El document més antic conegut en què es refereixen llocs de la freguesia —Quintela i Refontoura (llogaret actualment integrat en Vila Marim)— data del 1077.
Vila Marim va rebre fur d'Alfons III, datat del 9 de juliol del 1252. A partir del 1291, però, la seua història està connectada a Vila Real, manada poblar el 1289 i al terme de la qual passà a pertànyer: la parròquia de la seu del terme (Sâo Dinis) va continuar depenent eclesiàsticament de Santa Marina de Vila Marim fins a l'inici del segle XIV.
L'Orde de Malta hi posseïa béns importants, és per això que el blasó d'armes llueix la creu de vuit puntes d'aquell antiquíssim orde religiosomilitar.

## Patrimoni cultural construït

* Torre de Quintela
* Església parroquial de Vila Marim amb frescs quatrecentistes i cinccentistes

## Patrimoni natural

* Cascada d'Agarez
* Cascada de Galegos da Serra

## Referències

* ↑ Instituto Geográfico Português, Carta Administrativa Oficial de Portugal (CAOP), versão 2013 Arxivat 2013-12-09 a Wayback Machine. (ficheiro Excel zipado.)
* ↑ Diário da República, Reorganização administrativa do território das freguesias, Lei n.º 11-A/2013, de 28 de gener, Annex I.
* ↑ Luís Nuno Espinho da Silveira, coord. (2001) – "Os Recenseamentos da População Portuguesa de 1801 e 1849: Edição crítica, vol. I" (Censos 1801), p. 241 (ficheiro: p. 250).
* ↑ Luís Nuno Espinho da Silveira, coord. (2001) – idem, vol. III (Censos 1849), p. 788 (ficheiro: p. 133).
* 1 2 3 4 5 6 7 8 9 10 INE (1964) – "X Recenseamento Geral da População no Continente e Ilhas Adjacentes às 0 horas de 15 de Dezembro de 1960. Tomo I, volume I" (Censos 1960), p. 90 (ficheiro: p. 116).
* ↑ Estatística de Portugal (1868) – "População: Censo no 1.º de Janeiro 1864" (Censos 1864), p. 232 (ficheiro: p. 258).
* ↑ Estatística de Portugal (1881) – "População no 1.º de Janeiro 1878 (parte 2)" (Censos 1878), p. 331 (ficheiro: p. 143).
* ↑ Direcção da Estatística Geral e Comércio (1896) – "Censo da População do Reino de Portugal no 1.º de Dezembro de 1890. Volume I" (Censos 1890), p. 238 (ficheiro: p. 357).
* ↑ Direcção Geral da Estatística e dos Próprios Nacionais (1905) – "Censo da População do Reino de Portugal no 1.º de Dezembro de 1900 (Quarto recenseamento geral da população). Volume I" (Censos 1900), p. 248 (ficheiro: p. 258).
* ↑ Direcção Geral da Estatística (1913) – "Censo da População de Portugal no 1.º de Dezembro de 1911 (5.º Recenseamento Geral da População). Parte I" (Censos 1911), p. 228 (ficheiro: p. 267).
* ↑ Direcção Geral de Estatística (1923) – "Censo da População de Portugal no 1.º de Dezembro de 1920 (6.º Recenseamento Geral da População). Volume I" (Censos 1920), p. 178 (ficheiro: p. 229).
* ↑ Direcção Geral de Estatística (1933) – "Censo da População de Portugal no 1.º de Dezembro de 1930 (7.º Recenseamento Geral da População). Volume I" (Censos 1930), p. 190 (ficheiro: p. 192).
* ↑ INE (1945) – "VIII Recenseamento Geral da População no Continente e Ilhas Adjacentes em 12 de Dezembro de 1940. Volume XVIII: Distrito de Vila Real" (Censos 1940), p. 28 (ficheiro: p. 32).
* ↑ INE (1952) – "IX Recenseamento Geral da População no Continente e Ilhas Adjacentes em 15 de Dezembro de 1950. Tomo I" (Censos 1950), p. 238 (ficheiro: p. 240).
* ↑ INE (1975) – "11.º Recenseamento da População, 1.º Recenseamento da Habitação: População e Alojamento por lugares: distrito de Vila Real", p. 45. (Ficheiro: "11.º Recenseamento da População, 1.º Recenseamento da Habitação: continente e ilhas" (Censos 1970), p. 1029.)
* ↑ INE (1983) – "XII Recenseamento Geral da População, II Recenseamento Geral da Habitação: Resultados Definitivos: Distrito de Vila Real" (Censos 1981), p. 5 (ficheiro: p. 15).
* ↑ INE (1993) – "Censos 91: Resultados Definitivos – Região do Norte", p. 34 (ficheiro: p. 32).
* ↑ INE (2003) – "Censos 2001: Resultados definitivos: XIV Recenseamento Geral da População, IV Recenseamento Geral da Habitação: Norte", p. 28 (ficheiro: p. 131).
* ↑ INE (2012) – "Censos 2011 (Dados Definitivos)", "Quadros de apuramento por freguesia" (tabelas anexas ao documento).
* ↑ Ribeiro Aires (2007) — História das Freguesias do Concelho de Vila Real. Vila Real: Maronesa. pp. 717 ss.
* ↑ PINHO, António Brandão de. A Cruz da Ordem de Malta nos Brasões Autárquicos Portugueses. Lisboa: Chiado Editora, 2017, p. 426. Arxivat 2017-08-16 a Wayback Machine.